stanford-oval/wikipedia huggingface dataset:
יחסי הממלכה המאוחדת – טנזניה
יחסי מסחר > השקעת חוץ ישירה

מעצם היותה המדינה הקולוניאלית בעלת הכוח על טנזניה בעברה, הממלכה המאוחדת היא אחת משותפות המסחר הוותיקות ביותר של טנזניה. הממלכה המאוחדת היא משקיעת החוץ הישירה הגדולה ביותר, לאחר שעקפה את דרום אפריקה ב-2011. ההשקעות הזרות במדינה מתבטאות במגוון תחומים, כגון: כרייה, ייצור וחקלאות. החברה המסחרית הבריטית היחידה הנסחרת בבורסה לניירות ערך בדאר א-סלאם היא Arcacia, הנסחרת גם בבורסה לניירות ערך בלונדון.
תיירות

הממלכה המאוחדת היא מקור התיירות הגדול ביותר לטנזניה לאחר קניה.
בריטיש איירווייז, הפעילו בעבר טיסות ישירות בין לונדון ודאר א-סלאם. ב-31 במרץ 2013, טיסות אלו הושעו לאחר 82 שנים של פעילות בשל חוסר רווחיות עבור חברת התעופה.
יחסי החוץ של פפואה גינאה החדשה

מדיניות החוץ של פפואה גינאה החדשה משקפת קשרים הדוקים עם אוסטרליה ובעלות ברית אחרות עם מסורת של ברית ושיתוף פעולה, ויחסים עם מדינות שכנות. דעותיה הפוליטיות הבינלאומיות וכן דעותיה בנושאים כלכליים הם בדרך כלל מתונים. לפפואה בגינאה החדשה יש יחסים דיפלומטיים עם 101 מדינות (נכון לשנת 2023).
פפואה גינאה החדשה שייכת למגוון רחב של ארגונים אזוריים, כולל הפורום לשיתוף פעולה כלכלי אסיה - האוקיינוס השקט (APEC) פורום; איגוד מדינות דרום-מזרח אסיה (פפואה גינאה החדשה היא משקיפה חברה של ASEAN); פורום דרום האוקיינוס השקט הוועדה; פורום איי האוקיינוס השקט; תוכנית אזורית סביבתיתי של קבוצת מלנזיה ודרום האוקיינוס השקט (SPREP).
פפואה גינאה החדשה היא מדינה חברה בחבר העמים מאז 1975, כאשר קיבלה את עצמאותה מאוסטרליה.
פפואה גינאה החדשה וחבר העמים

פפואה גינאה החדשה הייתה מדינה חברה של חבר העמים הבריטי מאז 1975, אז קיבלה עצמאות מאוסטרליה.
יחסי המלדיביים–יפן

| יחסי המלדיביים–יפן |
| --- | --- |
המלדיביים: יפן


המלדיביים: יפן
שטח (בקילומטר רבוע)
298: 377,915
אוכלוסייה
528,904: 123,370,009
תמ"ג (במיליוני דולרים)
6,600: 4,212,945
תמ"ג לנפש (בדולרים)
12,479: 34,149
משטר
רפובליקה נשיאותית: מונרכיה חוקתית

יחסי המלדיביים–יפן הם היחסים הדיפלומטיים בין רפובליקת המלדיביים לבין יפן. היחסים הדיפלומטיים בין שתי המדינות כוננו רשמית בשנת 1967.
ביקורים רמי דרג

מאומון עבדול גאיום, נשיא האיים המלדיביים לשעבר, ביקר ביפן ארבע פעמים בין השנים 1984 עד 2001. בשנת 2014 נפגש עבדולה יאמין, נשיא האיים המלדיביים הנוכחי עם ראש ממשלת יפן, שינזו אבה בטוקיו.
נציגויות דיפלומטיות

המלדיביים מיוצגת ביפן בדרג השגרירות באמצעות שגרירות רשמית שהיא בטוקיו, בירת יפן.
יפן מיוצגת באיים המלדיביים בדרג השגרירות באמצעות שגרירות רשמית שהיא מחזיקה במאלה בירת המדינה.
סיוע יפני בפיתוח האיים המלדיביים

בשנת 1987 פרצה סערה אדירה והציפה חלק גדול מהאיים המלדיביים. ההרס העצום בעקבות הסערה השפיע מאוד על מדינת האי באוקיינוס ההודי, הנזק שנגרם לתשתיות בבירת האיים המלדיביים, מאלה הוערך בעלות משוערת של כ-6 מיליון דולר. בעקבות הסערה התמ"ג של האיים המלדיביים צנח ב-5.70% בשנה זו. האיים המלדיביים פנו ליפן וביקשו את סיוע החירום של יפן לעזרה, וממשלת יפן ענתה בחיוב. יפן החלה בפרויקט הגנה אנטי-צונאמי סביב האיים, הפרויקט הסתיים והוכתר כהצלחה בשנת 2002.
שנתיים בלבד לאחר השלמת פרויקט זה, בשנת 2004, אירע אסון נוסף: רעידת אדמה מתחת לפני הים שקרתה באוקיינוס ההודי ועוצמתה הייתה 9.1 ומעלה, ולאחר רעידת האדמה צונאמי שנוצר בעקבות רעידת האדמה תקף את חלקו המערבי האוקיינוס השקט וכמעט כל אזור חוף באוקיינוס ההודי כולל המלדיביים.
צונאמי זה הרג 230,000–280,000 איש בסרי לנקה, הודו, תאילנד, מלזיה, מדגסקר, סומליה, קניה, טנזניה, דרום אפריקה והמלדיביים. עם זאת, באיים המלדיביים, ההגנה האנטי-צונאמי שנבנתה על ידי יפן, הגנה על אלה שחיו במאלה.
מלבי

| --- | --- |

 
 מאכלים
 סוג:  פודינג שמנת 
 מוצא:  טורקיה
 אופן הגשה:  אחרונה
 מרכיבים עיקריים:  חלב, קורנפלור, תמצית מי ורדים
 
מלבי עם מי ורדים
מלבי (מערבית: مُهلّبية, תעתיק: מוּהַלבּיה; תעתיק מדויק: מהלביה; שמות נוספים בערבית: محلبية (מחלביה), مهلبية (מהלביה), محلاية (מחלאיה), محلبيه (מחלביה), محلبي (מחלבי)) הוא פודינג מוצק שנהוג במטבח הערבי, הטורקי והיווני, ומוגש כקינוח. את המלבי מכינים כיום על בסיס מים או חלב, לעיתים בתוספת שמנת, ומסמיכים אותו עם עמילן תירס. המלבי ממותק ומתובל במי ורדים או מי זהר. לאחר קירור המלבי נקרש וניתן להגישו בכוס או הפוך על צלוחית. המנה פופולרית בכל רחבי המזרח התיכון, ובעיקר בטורקיה, סוריה, ישראל ולבנון.
מקור הקינוח אינו ידוע, אך סיפורי עם מייחסים את המצאתו לטבח פרסי אלמוני שבישל עבור מצביא ערבי בן המאה השביעית בשם אל-מוהאלאב אבן אבי סופרה, על שמו נקראת המנה. במקור השם מוהאלביה התייחס לשלוש מנות שונות אך דומות: חלב שהוסמך עם קמח אורז, אורז שבושל עם עוף וחלב, וחביצת ביצים ללא אורז. המתכון הראשון המתועד למנה זו נכתב על ידי אבן סיאר אל-וראק.
בתקופת האימפריה העות'מאנית התקיימו שני מתכונים למאכל, שנקרא בטורקית מוהלבי (טורקית: muhallebi). המתכון המוקדם, המתוארך למאה ה-15 מכיל עוף ומוגש עד היום בטורקיה תחת השם טבוּק גוֹאסוּ (מטורקית: Tavuk göğsü), והמאוחר יותר, שהופיע לראשונה בשנת 1530, לא כלל עוף ובושם במי ורדים בדומה למלבי המודרני.
בישראל מוגש המלבי לרוב כשעליו פתיתי קוקוס, שברי בוטנים או פיסטוקים וסירופ מתוק ואדום בטעם מי ורדים, בנוסף לכך קיימת בישראל גם גירסאת פרווה למלבי, אשר עשויה מחלב שקדים במקום מחלב רגיל.
למלבי גם גרסה אירופית המכונה בּלאנְמַנְגְ' (מצרפתית: Blancmange, מילולית: "אוכל לבן") שמתובלת לרוב בתמצית שקדים.
הרובוטריקים (סדרת טלוויזיה)

| --- | --- |

כרזה פרסומית לסדרה
 סוגה:  מדע בדיוני, פעולה, הרפתקאות
 יוצרים:  טאקארה(אנ') הסברו
 מדבבים:  פיטר קאלן, פרנק ולקר, כריס לאטה, דן גילבזן, קייסי קאסם, סקאטמן קרות'רס, דון מסיק, מייקל בל, ג'ק אנג'ל, מייקל מקונוהי, קן סאנסון, ג'ון סטיבנסון, קורי ברטון, אלן אופנהיימר, ניל רוס
 מדבבים בעברית:  ראו פירוט
 ארץ מקור:  ארצות הברית ארצות הברית   יפן יפן   קוריאה הדרומית קוריאה הדרומית
 מספר עונות:  4
 מספר פרקים:  98
 הפקה
 מפיק:  ג'ו באקאל נלסון שין
 חברת הפקה:  הסברו, טואי אנימציה 
 מוזיקה:  Johnny Douglas 
 אורך פרק:  25 דק'
 שידור
 רשת שידור:  סינדיקציה
 רשת שידור בישראל:  ערוץ ג'טיקס פוקס קידס ערוץ ג'וניור
 תקופת שידור מקורית:  17 בספטמבר 1984 – 11 בנובמבר 1987
 קישורים חיצוניים
 www.transformers.com
 דף התוכנית ב-IMDb
 
צעצוע של אופטימוס פריים מהדור הראשון
הרובוטריקים (באנגלית: The Transformers) היא סדרת האנימציה הראשונה בזיכיון "רובוטריקים" אשר שודרה במקור בסינדיקציה בארצות הברית בין השנים 1984 עד 1987. הסדרה הופקה על ידי מארוול הפקות, סאנבואו הפקות והסברו, על בסיס ליין הצעצועים "דיאקלון" ו"מיקרומן" של יצרנית הצעצועים היפנית טאקארה, אותו ייבאה חברת הסברו האמריקאית לארצות הברית. הסדרה מגוללת את המלחמה האפית בין שתי קבוצות רובוטים ענקיים - הרובוטריקים והשקרניקים - אשר מסוגלים לשנות את צורתם לכלי רכב, כלי נשק, ואובייקטים אחרים. בעוד שהסדרה נכתבה והוקלטה בארצות הברית, האנימציה עצמה הונפשה ביפן ובקוריאה הדרומית, בעיקר על ידי חברת טואי אנימציה. בעקבות הצלחת הסדרה בשנת 1986 יצא לאקרנים גם סרט אנימציה באורך מלא של הרובוטריקים שעלילתו התרחשה בין העלילות של העונה השנייה והשלישית של הסדרה.
בעקבות שידורו מחדש של הזיכיון בשנת 1992 תחת השם "רובוטריקים: הדור השני", הסדרה המקורית וגרסאות הקומיקס והצעצועים שיצאו בעקבותיה ידועים בשם "רובוטריקים: הדור הראשון" - מושג שנותר שגור בפי מעריצי הסדרה והפך ברבות השנים לתחדיש.
בישראל שתי העונות הראשונות של הסדרה שודרו במקור בסוף שנות השמונים בטלוויזיה החינוכית בדיבוב המקורי באנגלית עם כתוביות בעברית. בתחילת שנות ה-2000 הסדרה שודרה בישראל בערוץ "פוקס קידס", הפעם בדיבוב לעברית. החל מתחילת שנות ה-20 של המאה ה-21 הסדרה משודרת בישראל בערוץ ג'וניור בדיבוב לעברית.
רקע

ליין הצעצועים של הרובוטריקים וסדרת האנימציה קיבלו השראה מליין צעצועים יפני בשם "מיקרומן"(אנ') - הצאצא האסייתי בגובה 30 ס"מ לאקשן פיגרס של כוח המחץ. בשנת 1980 יצא ליין הספין אוף של "מיקרומן", "דיאקלון". הליין כלל דמויות בגובה 2.5 ס"מ שמסוגלות לשבת בתא הנהג של כלי רכב ממודלים אשר משנים את צורתם לרובוטים שאותם הטיסו הנהגים. בהמשך, הוצג בשנת 1983 תת-ליין בשם "מיקרוצ'יינג'", שכלל אובייקטים בגודל טבעי ששינו צורה לרובוטים כמו קלטות מיקרו, כלי נשק וכלי רכב. צעצועי דיאקלון ומיקרוצ'יינג' התגלו בידי חברת הסברו בזמן יריד צעצועים בטוקיו, והוחלט לשלבם לליין צעצועים אחד לשוקי המערב, אם כי בשינויי צבע שיתאימו לסדרה החדשה.
בשנת 1984 הוסרו מרבית ההגבלות על תוכן שיווקי בסדרות טלוויזיה לילדים, ונסללה הדרך להצגתה של סדרת טלוויזיה המבוססת על מוצרי זיכיון. חברת הסברו עבדה בעבר עם מארוול קומיקס על סדרת כוח המחץ בשיווקם של ליין צעצועים, חוברות קומיקס נלוות וסדרת אנימציה. בהתחשב בהצלחת האסטרטגיה השיווקית הזו פותח רעיון דומה בנוגע ל"רובוטריקים".
העורך הראשי של מארוול באותה עת, ג'ים שוטר, הציג טיוטה לסיפור הסדרה ואת הרעיון לשתי סיעות של רובוטים לוחמים - הרובוטריקים הגיבורים והשקרניקים הרעים. כדי לשפר את הרעיון נשכר הכותב דניס אוניל להמציא שמות לדמויות ולתת להן סיפורי רקע. אולם, עבודתו של אוניל לא עמדה בציפיות חברת הצעצועים האמריקאית, שביקשה לשנות חלק נכבד ממנה. אוניל סירב, והפרויקט עבר בין מספר כותבים עד שהגיע לידיו של בוב בודיאנסקי. השינויים אותם ערך בודיאנסקי התקבלו בהתלהבות בידי הסברו, והחל תהליך הפקתן של מיני סדרת קומיקס בת ארבעה חלקים ופיילוט טלוויזיוני בן שלושה חלקים. בנוסף, עיצוב ליין הצעצועים הואנש במידה רבה יותר מקודם. הפיילוט אויר בידי חברת טואי אנימציה.
בשעה שעיצוביהם של רוב דמויות הסדרה נשענו על ליין הצעצועים "דיאקלון" ו"מיקרומן" של טאקארה, הסברו לקחה דוגמאות מליינים אחרים כדוגמת טויקו (לדמותו של שוק-וייב), טויבוקס (לדמויותיהם של אומגה סופרים וסקיי לינקס) וטאקטוקו צעצועים (ג'טפייר, רואדבאסטר, וירל והחרקניקים בגרסת הדלוקס). מיזוגן של האחרונות אל תוך חברת הצעצועים בנדאי הביאה למספר בעיות משפטיות ונדרש שינוי בעיצוב הדמויות.
תקציר העלילה

עלילת הסדרה מתמקדת בסכסוך המתמשך בין שתי קבוצות רובוטים בעלי תודעה אשר מסוגלים לשנות את צורתם למכונות מלחמה וכלי תעבורה שונים - האחת היא "הרובוטריקים" הטובים אשר מונהגים על ידי אופטימוס פריים ההירואי, והשנייה היא "השקרניקים" הרעים אשר מונהגים על ידי מגהטרון תאב הכוח. הרובוטריקים והשקרניקים חיו במקור בכוכב הלכת המרוחק סייברטרון אשר מתקדם במיוחד מבחינה טכנולוגית. לאחר אלפי שנות מלחמה ביניהם, אשר גורמת לכך שהם מכלים את כל משאבי האנרגיה של סייברטרון, השקרניקים מתחילים להשיג יתרון במלחמה הודות לאכזריותם ולעליונותם הטכנולוגית והצבאית ובעקבות כך לרובוטריקים לא נותרה ברירה אחרת אלא לבנות חללית ולנסות למצוא באמצעותה מקורות אנרגיה חדשים בכוכבים מרוחקים בגלקסיה. עם זאת, השקרניקים יוצאים בעקבותיהם, ומצליחים לעבור בהמשך לסיפון החללית של הרובוטריקים ושם הם נלחמים בהם, אך כתוצאה מכך שתי החלליות מתרסקות על כדור הארץ במהלך התקופה הפרהיסטורית ובעקבות כך כל הרובוטים מושבתים במשך מיליוני שנים.
מיליוני שנים מאוחר יותר, במהלך שנות השמונים של המאה ה-20, התפרצות געשית שמתרחשת בקרבת החללית של הרובוטריקים גורמת להפעלה מחדש של מחשב החללית, טלטראן 1. המחשב שולח גשושית שיוצאת לחפש אחר צורות חיים ברחבי כדור הארץ ומזהה בטעות כלי רכב כצורות החיים הדומיננטיות בכדור הארץ ובעקבות כך מותאמת צורתם החלופית של הרובוטים לכלי רכב אזרחיים וצבאיים. מחשב החללית מתקן את כל הרובוטים שהיו על סיפון החללית - הן הרובוטריקים והן השקרניקים - כל אחד על פי מודל כלי הרכב שנסרק לתוך המחשב. למשל, צורת ההשתנות של אופטימוס פריים היא משאית סמי-טריילר, צורת ההשתנות של באמבלבי היא מכונית חיפושית תוצרת פולקסווגן, וכו'. צורתם החלופית של השקרניקים מגוונת יותר: צורת ההשתנות של מגהטרון היא אקדח, צורת ההשתנות של חלק מהם היא מטוסי קרב, וכו'.
לאחר שכל הרובוטים מופעלים מחדש שתי הקבוצות ממשיכות את המלחמה ביניהן בכדור הארץ ומקימות בסיסים על כדור הארץ - הבסיס של הרובוטריקים מוקם על צלע הר געש והבסיס של השקרניקים מוקם במעמקי האוקיינוס. השקרניקים מתחילים מיד לפעול במטרה לרוקן את כדור הארץ מכל משאבי האנרגיה ולהעביר אותם באמצעות טלפורטציה לסייברטרון. בעקבות כך הרובוטריקים, אשר מחויבים להגן על המין האנושי, יוצרים בריתות עם בני אדם רבים, כולל קבוצת מהנדסים ופועלי בניין ומכרות, אשר מסייעים להם לסכל את מזימותיהם של השקרניקים.
בעת שהקרבות בין הרובוטריקים לשקרניקים מתעצמים מצטרפים לשני הצדדים רובוטים אימתניים חדשים. חלקם, כמו הדינוטריקים למשל, נבנים על ידם ואת חלקם הם מגלים במהלך הסדרה, כמו למשל החרקניקים אותם השקרניקים גילו. לחלק מאותם הרובוטים יש את היכולת להתמזג לרובוטי ענק - למשל, מצד הרובוטריקים, המטוסטריקים מסוגלים לחבור יחדיו לרובוט ענק המכונה "סופריון" והמצילטריקים ל"מצילן", ומצד השקרניקים, הטרקטוריקים מסוגלים לחבור יחדיו לרובוט הענק "משמידן", הפעלולניקים ל"מנאסור", והמשורייניקים ל"ברוטיקוס".
העונות השלישית והרביעית של הסדרה מתרחשות עשרים שנים לאחר מכן, באמצע העשור הראשון של המאה ה-21 כאשר במהלכן הרובוטריקים והשקרניקים נלחמים זה בזה הן בכדור הארץ והן בכוכבי לכת נוספים. בסוף הסדרה הרובוטריקים מצליחים להביס את השקרניקים בקרב אחרון ומכריע.
הדמויות

כבר מתחילתה של הסדרה מוצגות דמויות רבות לשני הצדדים הלוחמים. הדמויות הראשיות מתוכן הן:
הדמויות > הרובוטריקים

אופטימוס פריים (Optimus Prime) - מנהיג הרובוטריקים. דמותו מאופיינת בחמלה, בטוב-לב ובאבהיות. מוכן לעיתים רבות להקריב את עצמו למען טובת הכלל. צורת ההשתנות שלו היא משאית סמי-טריילר.
באמבלבי (Bumblebee, דבור בתרגום העברי) - הרובוט הצעיר והנמרץ ביותר בקרב הרובוטריקים. לעיתים רבות מתנדב לביצוע משימות מסוכנות שונות בהן גודלו הקטן משמש יתרון על פני שאר הרובוטריקים. לעיתים רבות מסייע לרובוטריקים לתקשר עם בני אנוש.
ראטצ'ט (Ratchet) - המכונאי, הרופא והחובש של הרובוטריקים אשר עוזר לתקן את הרובוטריקים לאחר הקרבות. תצורת ההשתנות שלו היא אמבולנס.
איירון הייד (Ironhide) - הקשוח, הוותיק והמנוסה ביותר מבין כל הרובוטריקים. מעדיף מעשים על פני דיבורים. משמש כשומר ראשו של אופטימוס פריים. בעל עור מתכת כמעט בלתי פגיע. יורה מגוון נוזלים החל מחנקן נוזלי לעופרת מחוממת. מחזיק בסונאר, רדאר ומגלה גלי רדיו. תצורת ההשתנות שלו היא מסחרית מדגם ניסאן וואנט.
ג'אז (Jazz) - יד ימינו של אופטימוס פריים. תצורת ההשתנות שלו היא מכונית ספורט פורשה 911 .
פראול (Prowl) - האסטרטג הצבאי של הרובוטריקים. צורת ההשתנות שלו היא ניידת משטרה ניסאן 280ZX.
הדמויות > השקרניקים

מגהטרון (Megatron) - הנבל הראשי בסדרה. המנהיג התככן והמרושע של השקרניקים וההפך הגמור מאופטימוס פריים. מגהטרון הוא רובוט רב עוצמה, אכזרי, ערמומי ותאב כוח השואף לשליטה מוחלטת בכל מקורות האנרגיה של כדור הארץ ומעוניין לשעבד את האנושות. מגהטרון משנה צורתו לאקדח וולתר P38 (אנ'). כאשר הוא משנה את צורתו הוא מסוגל להקטין את ממדיו כך שרובוט אחר או בן אנוש יוכלו להשתמש בו כאמצעי לחימה. זרועו הימנית מסוגלת גם להפוך לנשק מסוג כוכב השחר.
סטאר-סקרים (Starscream, כוכב צועק בתרגום העברי) - רובוט סרקסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים. אף על פי כן, ניסיונות החתירה של כוכב צועק תמיד כושלים. תצורת השינוי שלו היא מטוס קרב F-15 החמוש בקרני לייזר.
סאונד-וייב (Soundwave, גל קול בתרגום העברי) - מוכר בעיקר בשל הקול המכני שלו ובשל נאמנותו הבלתי מעורערת למגהטרון. משמש כאחראי על התקשורת עבור השקרניקים. בעל היכולת לאתר שידורי רדיו ולשבשם. כמו כן הוא גם מסוגל לקרוא מחשבות של בני אנוש. תצורת השינוי של גל קול מאפשרת לו להקטין את ממדיו לטייפ המנגן קלטות טייפ מנהלים(אנ') (Micro Cassettes). הוא מאחסן בתוכו גם קלטות אודיו אשר הופכות לרובוטים עצמאיים (הרס, קרן לייזר ובהמשך גם רעד) ומשמשים את השקרניקים לצורכי ריגול.
סקיי וורפ (Skywarp) - לא חכם במיוחד אך למרות זאת, הוא לוחם מצטיין ונחשב לשקרניק הערמומי ביותר. בעל חוש הומור אכזרי. יש לו את היכולת לשגר עצמו באמצעות טלפורטציה למרחק של עד 2.5 קילומטרים.
הסרט

סרט הקולנוע של הרובוטריקים יצא לאקרנים במהלך 1986 ועלילתו התרחשה בין העונה השנייה לעונה השלישית של הסדרה. עלילת הסרט כלל דמויות חדשות וכמו כן במהלכו נהרגו מספר דמויות פופולריות כולל אופטימוס פריים.
השפעה תרבותית

הסדרה הייתה אחת מסדרות הטלוויזיה לילדים הפופולריות ביותר במהלך שנות ה-80, והיה לה קהל מעריצים מסור גדול. הצלחת הסדרה הובילה בהמשך להפקת סדרות נוספות בזיכיון לאורך השנים, להפקת מספר סדרות קומיקס, וכמו גם להפקת זיכיון סרטי לייב אקשן מצליח.
צוות המדבבים בהפקת הדיבוב העברי

הדיבוב לעברית הופק בתחילת העשור הראשון של המאה ה-21 עבור השידורים החוזרים של הסדרה בערוץ פוקס קידס. הדיבוב העברי בוים על ידי טליה ברקאי.
בגרסה העברית המקורית השתתפו בדיבוב הדמויות:
גלעד קלטר (אופטימוס פריים)
תום שוורצברג (ספייק)
צביקה שוורצברג (איירון הייד, ספארקלאג)
טליה ברקאי (קארלי, דמויות שונות)
דניאל מגון (באמבלבי)
גדי לוי (ווילג'ק, בראון, סקייפייר, דמויות שונות)
עמי מנדלמן (ראצ'ט)
יואב יפת (גרימלוק, סאונד ווב, ת'אנדרקראקר, קיקבק, מספר, דמויות שונות)
דדי זהר (סלאג, שוק-ווב)
דור סרוגו (טריילברקר, בלוסטריק, צ'יפ, סקייווארפ, ראמבל, דמויות שונות)
ניר רון (פראול, ווינדצ'ארג'ר, סיידסווייפ, סוופ)
דן שצברג (האונד, סלאדג', סנארל, שארפנל)
יורם יוספסברג (מגהטרון)
יהויכין פרידלנדר (סטארסקרים)
אלון ויינגר (דמויות שונות)
הערות שוליים

↑  רובוטריקים, באתר www.ishim.co.il
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |

קוספליי של רובוטריקים מהדור הראשון
יחסי הממלכה המאוחדת – סלובקיה

| יחסי הממלכה המאוחדת – סלובקיה |
| --- | --- |
הממלכה המאוחדת: סלובקיה


הממלכה המאוחדת: סלובקיה
שטח (בקילומטר רבוע)
243,610: 49,035
אוכלוסייה
69,381,250: 5,487,960
תמ"ג (במיליוני דולרים)
3,340,032: 132,794
תמ"ג לנפש (בדולרים)
48,140: 24,197
משטר
מונרכיה חוקתית: רפובליקה

יחסי הממלכה המאוחדת–סלובקיה הם יחסי החוץ בין סלובקיה לבין הממלכה המאוחדת. שתי המדינות הן חברות נאט"ו.
היסטוריה

בשנת 1993 פורקה צ'כוסלובקיה לצ'כיה וסלובקיה, ועד מהרה כוננה בריטניה יחסים דיפלומטיים עם סלובקיה. בשנת 2003 הצטרפה סלובקיה לאיחוד האירופי, ובשנת 2004 הצטרפה גם לנאט"ו. שתי המדינות אשררו הסכם שירותי אוויר בשנת 2004.
יחסים דיפלומטיים

סלובקיה מחזיקה בבריטניה שגרירות בלונדון, ו-3 קונסוליות בבלפסט, קארדיף, וגלאזגו. מאידך, בריטניה מחזיקה בסלובקיה שגרירות בברטיסלאבה בלבד.
יחסי הונגריה–צרפת

| יחסי הונגריה–צרפת |
| --- | --- |
הונגריה: צרפת


הונגריה: צרפת
שטח (בקילומטר רבוע)
93,028: 643,801
אוכלוסייה
9,650,282: 66,608,755
תמ"ג (במיליוני דולרים)
212,389: 3,030,904
תמ"ג לנפש (בדולרים)
22,009: 45,503
משטר
רפובליקה: דמוקרטיה פרלמנטרית למחצה (או נשיאותית למחצה)
שגרירים
גאורג קארוי: אריק פורנייה
יחסי הונגריה–צרפת הם היחסים הדיפלומטיים בין הרפובליקה הצרפתית לבין הונגריה. המגעים הדיפלומטיים הראשונים בין שתי המדינות החלו בימי הביניים. לצרפת יש שגרירות בבודפשט. להונגריה יש שגרירות בפריז ו-8 קונסוליות כבוד (בערים בורדו, טור, ליל, מרסיי, מילוז, נאנסי, רן ורואן).
שתי המדינות הן חברות מלאות בברית נאט"ו ובאיחוד האירופי. מאז 2004, הונגריה היא חברה משקיפה בפרנקופוני (אנ').
היסטוריה

למשך זמן רב המלחמה הקרה הרחיקה את הונגריה מצרפת ומשאר הגוש המערבי, בעקבות זאת, רק בשנות ה-90 של המאה ה-20היה אפשרי לפתוח דף חדש ביחסים בין שתי המדינות. במהלך השנים, תמכה צרפת בהצטרפותה של הונגריה לארגונים שונים וביניהם, ברית נאט"ו (1999) והאיחוד האירופי (2004).
קשרים כלכליים

בין צרפת והונגריה מתקיימים קשרים כלכליים. לאחר המשבר הכלכלי העולמי חלה ירידה בנפח המסחר של המדינות. למרות זאת, בשנת 2014, עלה נפח המסחר של שתי המדינות ב-8.7% לסכום של כ-6.7 מיליארד אירו. באותה שנה, הייתה צרפת הספקית העשירית בגודלה להונגריה, והונגריה לספקית ה-28 הכי גדולה לצרפת.
צרפת היא המשקיעה השלישית הכי גדולה בהונגריה, עם מעל ל-350 חברות בהונגריה המעסיקות מעל ל-43,000 אנשים.
חינוך

קיים בית ספר צרפתי בינלאומי בבודפשט, בשם בית הספר הצרפתי גוסטב אייפל בבודפשט.
שגרירים

מאז 2015, השגריר הצרפתי בהונגריה הוא אריק פורנייה (צר') וגאורג קארוי (צר') הוא השגריר ההונגרי בצרפת.
ביאורים

↑  סיום המלחמה הקרה
יחסי הודו–טורקיה

| יחסי הודו–טורקיה |
| --- | --- |
הודו: טורקיה


הודו: טורקיה
שטח (בקילומטר רבוע)
3,287,263: 783,562
אוכלוסייה
1,458,538,047: 87,598,397
תמ"ג (במיליוני דולרים)
3,549,919: 1,108,022
תמ"ג לנפש (בדולרים)
2,434: 12,649
משטר
רפובליקה סוציאליסטית פדרלית: משטר נשיאותי

יחסי הודו–טורקיה (בהינדי: भारत-तुर्की संबंध, באנגלית: India–Turkey relations, בטורקית: Hindistan-Türkiye ilişkileri) הם יחסי החוץ בין הרפובליקה של הודו לבין הרפובליקה הטורקית. מאז כינון היחסים הדיפלומטיים בין הודו לטורקיה בשנת 1948, היחסים הפוליטיים והדו צדדיים התאפיינו בדרך כלל בחום ולבביות, אם כי כמה מתחים ספורדיים נותרו כתוצאה מתמיכת טורקיה בפקיסטן, יריבתה של הודו. הודו מחזיקה בטורקיה שגרירות באנקרה וקונסוליה כללית באיסטנבול. טורקיה מחזיקה בהודו שגרירות בניו דלהי וקונסוליה כללית במומבאי. החל משנת 2015, הסחר הבילטרלי בין הודו וטורקיה עמד על 6.26 מיליארד דולר.
היסטוריה

היחסים הכלכליים והתרבותיים בין הודו העתיקה ואנטוליה מתוארכים לתקופה הוודית (לפני 1000 לפסה"נ). במהלך מלחמת העולם הראשונה, מילא הראג' הבריטי תפקיד מכריע במערכה המוצלחת של בעלות הברית נגד האימפריה העות'מאנית.
חילופי המשלחות הדיפלומטיות הראשונים בין הסולטנים העות'מאנים לבין השליטים המוסלמים של תת-היבשת החלו בשנים 1481–1482. קשר היסטורי חזק בין מוסלמים הודיים לטורקיה מתקיים עוד מתקופת ימי הביניים וטופח עם האינטראקציה של המאה ה-19 וה-20 בין השניים. להודו וטורקיה יש גם חפיפה תרבותית. ההשפעה הטורקית על הודו בתחומים כמו שפה, תרבות, אמנות ואדריכלות, לבוש ומטבח הייתה ניכרת. ישנן גם מעל 9,000 מילים נפוצות בשפות ההינדוסטנית והטורקית. המגעים ההיסטוריים המאוחרים יותר בין הודו לטורקיה באו לידי ביטוי במשלחת הרפואית שהובלה על ידי לוחם החירות ההודי הנודע, ד"ר מ' אנסארי, בטורקיה ב-1912 במהלך מלחמות הבלקן. הודו גם הרחיבה את תמיכתה במהלך שנות ה-20, במהלך מלחמת העצמאות של טורקיה והקמת הרפובליקה הטורקית. מהטמה גנדי עצמו נקט עמדה נגד העוולות שנגרמו לטורקיה בסוף מלחמת העולם הראשונה.
טורקיה הכירה בהודו מיד לאחר הכרזת העצמאות ב-15 באוגוסט 1947, וכוננו קשרים דיפלומטיים בין שתי המדינות. מכיוון שטורקיה הייתה חלק מנאט"ו, והודו הייתה חלק מהמדינות הבלתי-מזדהות בתקופת המלחמה הקרה, היחסים הדו-צדדיים לא התפתחו בקצב רצוי. עם זאת, מאז סוף עידן המלחמה הקרה, שני הצדדים התאמצו לפתח את היחסים ביניהם בכל תחום. כיום היחסים בין הודו לטורקיה מתוחים בעקבות התמיכה הטורקית בפקיסטן. עד לא מזמן, טורקיה תמכה בעמדת פקיסטן בסכסוך על חבל קשמיר. טורקיה הייתה גם אחת המתנגדות הבודדות להצטרפותה של הודו לקבוצת המדינות בעלי יכולת גרעינית. עם זאת, בשנים האחרונות היחסים בין המדינות התחממו בגלל יעדים אסטרטגיים משותפים, וקיים שיתוף פעולה דו צדדי הולך וגובר בתחומי החינוך, הטכנולוגיה והמסחר. טורקיה ריככה את גישתה הפרו-פקיסטנית בנושא קשמיר, במחשבה שחשוב לבנות מערכת יחסים קוהרנטית ומקיפה עם הודו ולפתח מדיניות אסייתית הוליסטית. טורקיה הפכה מאז את תמיכתה בעמדת פקיסטן ביחס לקשמיר, והדגישה את חשיבות השיחות הבילטרליות בין הודו לפקיסטן כדי לפתור את הנושא, שבדרך כלל קרוב יותר לעמדת הודו, קבוצת GMR ההודית היא אחת מבעלי העניין המרכזי בנמל התעופה הבינלאומי החדש באיסטנבול. שתי המדינות הן חברות בקבוצת ה-G20 של כלכלות מרכזיות, שם שתי המדינות שיתפו פעולה באופן הדוק בניהול הכלכלה העולמית. המסחר הדו-צדדי ביולי 2012 עמד על 7.5 מיליארד דולר, נתון שצפוי להכפיל לרמה של 15 מיליארד דולר עד 2015. גם מבחינה אסטרטגית יש תחומים הולכים וגדלים של קונצנזוס. על אפגניסטן טורקיה קיבלה את ההובלה בשנת 2011 להתחיל בתהליך איסטנבול כדי למצוא פתרונות משמעותיים ובר קיימא לבעיות של אפגניסטן. תהליך איסטנבול הגיע לשיאו בוועידה השנתית "לב אסיה" בנושא אפגניסטן שהתקיימה בעיר הבירה לשעבר של קזחסטן, אלמטי, כאשר גם הודו וגם טורקיה מילאו תפקידים חשובים. במסגרת הנסיגה המתוכננת בשנת 2014 של כוחות נאט"ו ושל ארצות הברית מאפגניסטן, הצורך בניו דלהי ואנקרה להעצים את הדיאלוג על אפגניסטן הוא בעל חשיבות מיוחדת.
בספטמבר 2019 מתחה טורקיה ביקורת על הודו בעקבות ביטול מעמדה האוטונומי של ג'אמו וקשמיר. היא השמיעה הערות קולניות נגד הודו באו"ם. בכך העדיפה את עמדתה של פקיסטן מהבחינה הזו. עקב כך מערכת היחסים בין הודו לטורקיה הדרדרה באופן זמני.
הודו גינתה את טורקיה בשל המתקפה בצפון-מזרח סוריה בטענה, כי הוא ערער את היציבות באזור ואת המאבק נגד הטרור. הודו גם קראה לטורקיה לנהוג באיפוק ולכבד את הריבונות ואת השלמות הטריטוריאלית של סוריה.
יחסי סחר

יחסי הסחר הדו-צדדיים החלו בשלב חדש, ושני הצדדים הדגישו את החשיבות בפיתוח תוכניות שיתוף פעולה דו-צדדיות, במטרה לשפר את יחסי המסחר שלהם על בסיס מועיל ובר-קיימא הדדית. עם זאת, כמדינה השנייה באוכלוסייה השנייה בעולם, התקדמותה של הודו בקבלת חשיבות בכלכלה העולמית ובפוליטיקה הבינלאומית מאז שנות ה-90, הובילה למאבק של טורקיה לפתח אסטרטגיה חדשה לדרום אסיה. טורקיה החלה גם לתעדף את הודו בפוליטיקת דרום אסיה תוך שמירה על יחסים טובים המסורתי שלה עם פקיסטן לבין בנגלדש. בשנים האחרונות היחסים בין המדינות התחממו בגלל יעדים אסטרטגיים משותפים, וקיים שיתוף פעולה דו-צדדי הולך וגובר בתחומי החינוך, הטכנולוגיה והמסחר.
ב-18 במרץ 2012, בוראק אקפאר, שגריר טורקיה בהודו, כי טורקיה מבקשת להכפיל טיסות מהודו ולפתוח ארבע נקודות יעד נוספות. יעדים אחרים נחשבים הם היידראבאד, צ'נאי, קולקטה ובנגלור. נכון להיום, חברת טורקיש איירליינס מפעילה טיסות יומיות ממומבאי וניו דלהי לאיסטנבול. נערך דיון משותף על הקמת אזור סחר חופשי, אך טרם נחתם. הוא גם הודיע כי מתוכננים להיפתח קונסוליות בצ'נאי ובהיידראבאד בדרום הודו, לאחר שהושג אישור מצד ממשלת הודו.
יחסי סחר > השקעות

יותר מ-150 חברות עם הון הודי נרשמו עסקים בטורקיה בצורה של מיזמים משותפים, סחר ונציגויות. אלה כוללים M / s פוליפלקס, תשתיות GMR, טאטא מוטורס, Mahindra & Mahindra, Reliance, Ispat, Aditya Birla Group, טרקטורים וציוד חקלאי בע"מ, Jain Irrigation, Wipro ו-Dabur. טורקיה מדורגת במקום ה-41 הכללי מבחינת ה-FDI להודו. ההשקעה הישירה הטורקית המצטברת בהודו מסתכמת ב-87.18 מיליון דולר (אפריל 2000 - אפריל 2014).